als_Latn dik_Latn sag_Latn
Asport- Mediat gjermane i kanë kushtuar vëmendje të posaçme skuadrës së FC Prishtinës, sipas të cilave skuadra nga Kosova e ka pasuruar ndjeshëm këtë turne. Gjermanët Prishtinën e kanë cilësuar si një skuadër shumë të fortë, të organizuar mirë dhe se paraqitja e saj ka bërë që ky turne të rrit interesimin edhe të shikuesve. “FC Prishtina ishte një pasuri për turneun”, iu ka thënë mediave gjermane organizatori i turneut, Heinz Keppmann.
Wolfsburg U19, Borussia Moenchengladbach, Zenit St Petersburg dhe Olympiakos Piraeus ishin në grupin e FC Prishtina dhe sipas gjermanëve ishte pikërisht skuadra nga Kosova ajo që tregojë futbollin më të mirë. “Prishtina ishte më e mirë se Ëolfsburg, por që në fazën finale dështojë të shënojë gola. Gjithsesi, atë që se bënë me gjermanët e bënë ndaj grekëve të Olimpiakosi të cilët i mposhtën me rezultat 2:1”, shkruhet në analizën e mediave gjermane. Sipas tyre këtë turne po e ndjekin me interes shumë menaxherë, madje këtu është edhe përfaqësuesi i trajnerit të Përfaqësueses së Gjermanisë, Joakim Loew.
Ndërkohë, Fc Prishtina, në këtë event sportiv, është paraqitur me një broshurë e mbushur me informacione rreth futbollit të Kosovës, broshurë e cila iu është shpërndarë futbollistëve, drejtuesve të klubeve e edhe tifozëve e pjesëmarrësve tjerë të pranishëm në “Ruhr Cup”.
You must be logged in to post a comment Login
als_Latn als_Latn als_Latn eng_Latn